Kaiko Kids Urban Wildflowers-kesämallisto hurmaa runsaalla kuosimaailmalla ja tarjoilee kesäisen vaatekaapin pehmeitä luottotuotteita

Anni Niemi
2021-03-29T15:14:36+03:00

Letkeä ja huoleton Kaiko Kids -kesämallisto pitää sisällään aiemmista mallistoistamme tuttuja suosikkituotteita sekä hurmaavia uutuuksia, jotka ilottelevat rennon minimalistisella otteella. Kesäisten uutuuksien joukossa saapuu näyttävä haalari, joka ihastuttaa trendikkäillä detaljeilla sekä ribbisetti, jonka taika piilee vähäeleisessä siluetissa ja aaltoilevissa yksityiskohdissa.

Kaiko Kids kesämallisto on printtien juhlaa, ja uutuuskuoseina mallistoon saapuu heleä puuterinen kasvitutkielma Spring Garden, seesteinen oranssinruskea vesiväriraita Ginger Canvas sekä marmorimaisin kukkapilvin koristeltu Marble Meadow. Yksiväriset tuotteet maalautuvat viileään beigeen, tummaan indigonsiniseen sekä murrettuun vaaleanpunaiseen.

Kaikki malliston tuotteet ovat materiaaliltaan pehmeää luomupuuvillaa. Luomupuuvillaa saapuu mallistoon trikoona, ribbinä ja vohveliribbinä. Malliston vaatteet on valmistettu vastuullisesti Portugalissa ja trikooasusteet Suomessa.

Kaiko Kids Urban Wildflowers -kesämallisto lanseerataan 31.3.2021