Kaiko Pre-Fall - valloittava pantterikuosi ja vakosametti saattelevat syksyyn

Anni Niemi
2021-07-23T08:56:16+03:00

Eläinfiguurit valloittavat Kaikon mallistoissa ensimmäistä kertaa ikinä, kun vahva Soft Beige Panther -kuosi pääsee ensiesittelyyn 28.7. Panttereita nähdään niin kauniisti laskeutuvassa lyocelissa kuin asiakkaiden rakastamassa laadukkaassa puuvillatrikoossa.
Täysin uutena materiaalina Pre-Fall-mallistossa päästään esittelemään nostalgiaa herättelevä luomupuuvillainen vakosametti, josta on saatavilla poltetun oranssina sekä rouhea Shacket-paita että rennot Baggy pantsit. Corduroy Shacket toimii loistavasti myös kevyenä takkina siirryttäessä kesäsesongista syksyyn - väljän istuvuuden ansiosta alle on helppo kerrostaa kevyempiä vaatekappaleita.

Myös Kaikon asustevalikoima täydentyy suloisella Soft Beige Panther Headwrapilla.

Kaikki malliston vaatteet on valmistettu vastuullisesti Portugalissa ja asusteet Suomessa.