Kaikon terveiset Nepalista – Fashion With a Mission

Suvi Pakkala
2020-01-25T11:35:00+02:00

28 000 €. Olet ehkä nähnyt tämän vaikuttavan summan sosiaalisen median kanavissamme tai tapahtumissamme. Tämän huikean euromäärän verran olemme kohta kolmivuotisen historiamme aikana lahjoittaneet hyväntekeväisyyskumppanimme Naisten Pankin kautta tukemaan naisten ja lasten koulutusta ja elämänlaadun parantamista. Yksi unelmistamme toteutui loppuvuodesta 2019 kun tiimimme pääsi vierailemaan ensimmäistä kertaa alueelle johon lahjoitussummamme ohjataan.

Kohta kolmivuotisen historiamme aikana sloganimme ”Fashion with a Mission” on ollut kantava voima niin toiminnassamme kuin arkisissa päätöksissämme. Sloganimme ohjaa valintojamme eettisen tuotannon suhteen ja antaa vastauksia myös isompiin kysymyksiin kuten millainen vaikutus brändillämme on tähän maailmaan?

Kaiko lahjoittaa 7 % tuotoista Naisten Pankille, Nepalissa toimivalle voittoa tavoittelemattomalle järjestölle, joka pyrkii kehittämään, laajentamaan ja vahvistamaan naisvetoisia paikallisia instituutioita. Naisten Pankin tukema kehitysyhteistyö edistää hauraassa asemassa olevien naisten toimeentuloa ja yrittäjyyttä kestävän kehityksen periaattein. Lalitpurin hankkeen myötä vahvistetaan naisten mahdollisuuksia ansaita ja säästää rahaa. Osuuskuntatoiminnan myötä naiset saavat myös pääsyn pienlainojen pariin.

Kymmenen unohtumattoman päivän aikana saimme nähdä Nepalin ainutlaatuista kulttuuria läheltä ja samalla luoda yhä tiiviimpiä suhteita alueeseen ja sen rohkeisiin ja taitaviin naisiin. Pääsimme myös viettämään päivän yhteisössä, jossa Naisten Pankki työskentelee. Kuulimme mielettömiä tarinoita siitä miten Naisten Pankin työ on vaikuttanut suoraan tapaamiemme naisten elämään tehden heistä taloudellisesti aktiivisia ja voimaantuneita toimijoita, jotka johtavat omia tuotteliaita yrityksiään saatuaan mahdollisuuden parantaa yrittäjyystaitojaan. Oli ihan mahtavaa kuulla miten heidän asemansa oli vahvistunut ja kasvattanut perheiden kuin yhteisöjen hyvinvointia. Maltamme tuskin odottaa, että pääsemme kertomaan lisää työstämme Nepalissa.